CELEX: 62018CN0328
Language: hu
Date: 2018-05-17 00:00:00
Title: C-328/18. P. sz. ügy: A Törvényszék (első tanács) T-6/17. sz., Equivalenza Manufactory kontra EUIPO – ITM Entreprises (Black Label by Equivalenza) ügyben 2018. március 7-én hozott ítélete ellen az Európai Unió Szellemi Tulajdoni Hivatala (EUIPO) által 2018. május 17-én benyújtott fellebbezés

24.9.2018   
            
            
               HU
            
            
               Az Európai Unió Hivatalos Lapja
            
            
               C 341/3
            
         
      A Törvényszék (első tanács) T-6/17. sz., Equivalenza Manufactory kontra EUIPO – ITM Entreprises (Black Label by Equivalenza) ügyben 2018. március 7-én hozott ítélete ellen az Európai Unió Szellemi Tulajdoni Hivatala (EUIPO) által 2018. május 17-én benyújtott fellebbezés
      (C-328/18. P. sz. ügy)
      (2018/C 341/04)
      Az eljárás nyelve: spanyol
      
         Felek
      
      
         Fellebbező: Az Európai Unió Szellemi Tulajdoni Hivatala (EUIPO) (képviselő: J. Crespo Carrillo meghatalmazott)
      
         A többi fél az eljárásban: Equivalenza Manufactory, S. L. és ITM Entreprises SAS
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  helyezze hatályon kívül a megtámadott ítéletet,
               
            
                  —
               
               
                  a Törvényszék előtti eljárás felperesét kötelezze a költségek viselésére.
               
            
         Jogalapok és fontosabb érvek
      
      A Törvényszék megsértette az EUVR 8. cikke (1) bekezdésének b) pontját, a következő indokok miatt:
      
                  1.
               
               
                  A Törvényszék ellentmondásba keveredett annak elismerésével, hogy fennáll a vizuális hasonlóság, miközben tagadja, hogy a megjelölések vizuális szempontból hasonlóak lennének.
               
            
                  2.
               
               
                  A Törvényszék hibát vétett a fellebbezési tanács által értékelt állítólagos fogalmi eltérés árnyalások nélküli jóváhagyásával.
               
            
                  3.
               
               
                  A Törvényszék hibát vétett azzal, hogy a vásárlási szokásokat a megjelölések hasonlóságának vizsgálata keretében vizsgálta, ahelyett, hogy ezt az összetéveszthetőség átfogó értékelésekor tette volna.
               
            
                  4.
               
               
                  A Törvényszék hibát vétett annak megállapításával, hogy az ütköző megjelölések nem hasonlóak, annak ellenére, hogy elismerte azok átlagos mértékű hasonlóságát hangzásbeli szempontból.